చిలీలో పర్యాటక రంగం గత కొన్ని దశాబ్దాల్లో స్థిరంగా అభివృద్ధి చెందుతూ ఉంది.2005 లో పర్యాటక రంగం 13.6 అభివృద్ధి చెందింది.పర్యాటక రంగం నుండి దేశానికి 4.5 బిలియన్ డాలర్లకంటే అధికమైన ఆదాయం లభించింది. అందులో విదేశీ పర్యాటకుల నుండి 1.5 బిలియన్ లభించింది. " నేషనల్ సర్వీస్ ఆఫ్ టూరిజం " (సేనాటూర్) అనుసరించి వార్షికంగా 2 మిలియన్ల మంది పర్యాటకులు చిలీని సందర్శిస్తున్నారు. ఈ పర్యటకులలో చాలామంది అమెరికా ఖండాలలోని ఇతర దేశాలకు చెందినవారు ఉన్నారు. ప్రధానంగా అర్జెంటీనా తరువాత యునైటెడ్ స్టేట్స్, ఐరోపా , బ్రెజిల్ నుండి పర్యాటకుల సంఖ్య అధికరిస్తుంది. దక్షిణ కొరియా , పి.ఆర్. చైనా నుండి చిలీని సందర్శించడానికి వస్తున్న ఆసియన్ల సంఖ్య అధికరిస్తుంది.
చిలీ లోని పర్యాటక ఆకర్షణలలో ప్రధానమైన ఉత్తరభూభాగంలో ఉన్న " సాన్ పెడ్రో డి అటకామా " విదేశీ పర్యాటకులను బాగా ఆకర్షిస్తూ ఉంది.పర్యాటకులు ఇంకాల నిర్మాణ శైలిని, ఆప్టిప్లానాలోని సరస్సులు , " వల్లే డి లా లూనా (వ్యాలీ ఆఫ్ ది మూన్)చూసి ఆనందిస్తుంటారు. ఉత్తరాన పుట్రే లో, చుంగర లేక్, అలాగే పెరనాకోటా అగ్నిపర్వతం , పోమ్రేప్ అగ్నిపర్వతాలలో 6,348 మీటర్లు , 6,282 మీటర్ల ఎత్తైన శిఖరాలు ఉన్నాయి. మద్య అండీస్ అంతటా అంతర్జాతీయ స్థాయి స్కై రిసార్ట్లు అనేకం ఉన్నాయి. 
ఇవికాక పోర్టిలో, వాలె నవాడో , టెర్మాస్ డీ చిలియన్.దక్షిణ ప్రాంతంలో ప్రధాన పర్యాటక ఆకర్షణలుగా ఉన్న నేషనల్ పార్కులలో " కాంగుయిలో నేషనల్ పార్క్ " చాలా ప్రబలమైనదిగా ఉంది. తీరప్రాంతాలలో తిరుయా , సెనెటే ప్రాంతాలలో ఇస్లా మొచ, నహుయల్బుటా నేషనల్ పార్క్, చిలీ ఆర్చిపిలాగో , పటగోనియా నేషనల్ పార్క్ ప్రధాన పర్యాటక ఆకర్షణలుగా ఉన్నాయి. పసిఫిక్ మహాసముద్రంలో ఉన్న ఈస్టర్ ద్వీపం చిలియన్ ప్రధాన పర్యాటక ఆకర్షణలలో ఒకటిగా ఉంది.పర్యాటకం వేసవిలో అనుకూలంగా ఉంటుంది. ప్రధానంగా సముద్రతీర పట్టణాలలో వేసవి మరింత అనుకూలం. 
ఉత్తరభూభాగంలో అరికా, ఇక్విక్, అంటోఫాగస్టా, లా సెరీనా(చిలీ) , కోక్విమ్బో ప్రధాన వేసవి కేంద్రాలుగా ఉన్నాయి. ఉత్తర , పశ్చిమ తీర ప్రాంతాలలో పుకాన్ లేక్ విల్లారికా దక్షిణప్రాంతాలలో ప్రధాన కేంద్రంగా ఉంది. శాంటాగోగోకు సమీపంలో ఉన్న కారణంగా వల్పరైసో ప్రాంతం తీరంలో ఉన్న అనేక బీచ్ రిసార్టులతో అత్యధిక సంఖ్యలో పర్యాటకులను ఆకర్షిస్తూ ఉంది. కాసినో , వార్షిక " వినా డెల్ మార్ ఇంటర్నేషనల్ సాంగ్ ఫెస్టివల్ ", లాటిన్లో అతి ముఖ్యమైన సంగీత కార్యక్రమం, ఎందుకంటే వినా డెల్ మార్ వల్పరైసో ఉత్తర సంపన్న పొరుగు దేశాలైన లాటిన్ అమెరికా పర్యాటకులను ఆకర్షిస్తుంది.ఒ హిగ్గింస్ ప్రాతంలోని పిచిలెము దక్షిణ అమెరికాలో " బెస్ట్ సర్ఫింగ్ స్పాట్ " గా ఉంది.2005 నవంబర్‌లో ప్రభుత్వం " చిలీ ఆల్ వేస్ సర్ప్రైజింగ్ " పేరుతో పర్యాటకరంగంలో , వాణిజ్యరంగంలో అభివృద్ధి చెందడానికి ప్రచార పోరాటం ఆరంభించింది. 1880లో చిలీలోని " చిలియన్ మ్యూజియం ఆఫ్ ఫైన్ ఆర్ట్స్ " నిర్మించబడింది.ఇక్కడ చిలియన్ కళాఖాండాలు భద్రపరచి ఉన్నాయి.

సంస్కృతి
పర్యాటకం
జంతుజాలం
జానపద కళలు